2024. május 4-én benyújtott kereset – Transport Werk kontra EUIPO – Antonic (TRANSPORT WERK)
(T-234/24. sz. ügy)
A keresetlevél nyelve: német
Felek
Felperes: Transport Werk GmbH (Offenbach am Main, Németország) (képviselő: D. Donath ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Milan Antonic (Nürnberg, Németország)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: „TRANSPORT WERK” szóelemet magában foglaló európai uniós ábrás védjegy – 18 203 272. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO első fellebbezési tanácsának 2024. március 11-én hozott határozata (R 1856/2023-1)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
az EUIPO-t kötelezze a költségek viselésére a fellebbezési tanács előtti eljárásban felmerült költségeket is beleértve.
Jogalapok
Az (EU) 2017/1001 európai parlamenti és tanácsi rendelet 7. cikke (1) bekezdése c) pontjával összefüggésben értelmezett 59. cikke (1) bekezdése a) pontjának megsértése;
az (EU) 2017/1001 európai parlamenti és tanácsi rendelet 7. cikke (1) bekezdése b) pontjával összefüggésben értelmezett 59. cikke (1) bekezdése a) pontjának megsértése.
____________